# KRITERIJI OCJENJIVANJA NA KOLEGIJU **OET 2** (2018./2019.)

U Tablici 2 su prikazane moguće aktivnosti tijekom semestra, „pragovi“, preporučeni udio pojedinačne aktivnosti u ukupnom broju bodova ostvarivih tijekom semestra i sl. Za svaki predmet potrebno je uz praćenje pohađanja nastave provoditi još najmanje dvije aktivnosti.

Ako studenti ne ostvare minimalno potreban uspjeh iz svih aktivnosti da bi se one smatrale uspješno položenim, tj. ako ne ostvare „pragove“ iz svih aktivnosti, nemaju pravo prijaviti ispit, nego trebaju nadoknaditi aktivnost. ( npr. ako student nije imao dovoljno prisustvo, a odradio je LV, mora samo odraditi prisustvo nastavi predavanja i AV.)

**Ako student dobrovoljno želi neku aktivnost izvršavati ponovno sljedeće ak. godine, onda se podrazumijeva da niti jedna aktivnost na predmetu nije uspješno položena, tj. student mora ponovno polagati sve aktivnosti na predmetu.**

Ako je trajanje uspješno položene aktivnosti i/ili bodova vezano uz ispitni rok, onda to znači da je vezano za jedan ispitni termin u slučaju izvanrednih ispitnih rokova, odnosno za najviše oba ispitna termina redovitog ispitnog roka (zimski, ljetni, jesenski). Iznimno, ako se održava izvanredni ispitni rok u rujnu, onda uspješno položene aktivnosti i/ili bodovi u jesenskom roku obuhvaćaju i taj izvanredni ispitni rok.

Za sve studente vrijede oni kriteriji koji su vrijedili pri prvom upisu predmeta. Ako student pri ponavljanju predmeta izvršava ponovno sve aktivnosti, tada za studenta vrijede oni kriteriji koji su definirani za ak. godini u kojoj student ponavlja predmet.

Studenti u statusu „dovršetka studija“ po razini opterećenja jednaki su redovitim studentima, te se stoga na njih odnose sve odredbe na isti način kao i na redovite studente.

Pod terminom nastave smatra se razdoblje od najmanje jednog školskog sata istog oblika nastave iz istog predmeta tijekom kojeg nastavnik evidentira nazočnost studenata.

**Studentu koji ometa izvođenje nastave nastavnika i/ili praćenje nastave ostalih studenata, odnosno izvođenje provjere znanja, nastavnik ima pravo poništiti evidentiranu nazočnost u dotičnom terminu, odnosno evidentirati za termin neopravdani izostanak, te ga uputiti da napusti prostoriju. Usto prema sveučilišnom „Pravilniku o stegovnoj odgovornosti studenata“ nastavnik ima pravo studenta prijaviti za ometanje izvođenja nastave ili provjere znanja, odnosno za nedolično ponašanje prema nastavnicima, studentima i zaposlenicima.**

***PISMENI ISPIT JE ELIMINACIJSKI! (studenti koji imaju obvezu izlaska na pismeni ispit moraju isti položiti kao uvjet za pristup usmenom dijelu ispita)***

**Tablica 1 – konačna ocjena kolegija na osnovu ukupno prikupljenih bodova**

|  |  |  |  |  |
| --- | --- | --- | --- | --- |
|  | DOVOLJAN (2) | DOBAR  (3) | VRLO DOBAR  (4) | IZVRSTAN (5) |
| STUDENT JE POLOŽIO SVE SEMESTRALNE AKTIVNOSTI  ( PRISUTAN + LV + kolokvij AV + kolokvij PRED )  **Upis ocjene tijekom ljetnog ispitnog roka 2019.god !!!** | 50 - 60 | 60 - 75 | 75 - 90 | 90 - 100 |
| STUDENT JE POLOŽIO OBAVEZNE AKTIVNOSTI  I NIJE POLOŽIO IZBORNE AKTIVNOSTI  ( PRISUTAN + LV + kolokvij AV + usmeni ispit )  ( PRISUTAN + LV + pismeni ispit + kolokvij PRED )  ( PRISUTAN + LV + pismeni ispit + usmeni ispit )  **Upis ocjene tijekom ljetnog ispitnog roka 2019. god!!!** | 50 - 60 | 60 - 75 | 75 - 90 | 90 - 100 |
| STUDENT NIJE POLOŽIO NA LJETNOM ROKU 2019. GOD  ( PRISUTAN + LV + pismeni ispit + usmeni ispit )  **Upis ocjene tijekom jesenskog ispitnog roka 2019.god!!!** | 50 - 60 | 60 - 75 | 75 - 90 | 90 - 100 |
| STUDENT NIJE POLOŽIO TIJEKOM AKADEMSKE GODINE 2018/2019.  (pismeni ispit + usmeni ispit ) (gube se bodovi prisustva+LV)  **Upis ocjene tijekom akademske 2019/2020god!!!** | 37,5 - 60 | 60 - 75 | 75 | [[1]](#footnote-1) [[2]](#footnote-2) |

**Tablica 2. vrednovanje pojedinih semestralnih aktivnosti**

|  |  |  |  |  |  |  |  |
| --- | --- | --- | --- | --- | --- | --- | --- |
| Moguće aktivnosti tijekom semestra | Maksimum bodova po uspješno položenoj aktivnosti | Minimalno potreban uspjeh iz aktivnosti da bi se smatrala uspješno položenom („prag“) | | Trajanje uspješno položene aktivnosti [[3]](#footnote-3) | Trajanje bodova iz aktivnosti [[4]](#footnote-4) | Nadoknada u slučaju neuspješno položene aktivnosti | Vrsta semestralne aktivnosti |
| Pohađanje nastave (PR+AV+LV) | 2 | 70 %  nazočnosti[[5]](#footnote-5) | | Trajno | Akademska godina  (do 01.03.2020.) | Potrebno sljedeće ak. godine ponovno pohađati nastavu [[6]](#footnote-6) | OBAVEZNE  AKTIVNOSTI |
| LV [[7]](#footnote-7) | 18 | 100 %  kolokviranih vježbi | | Moguće za izostanak sa do 30% vježbi [[8]](#footnote-8) |
| AV  (dvije kontrolne zadaće) [[9]](#footnote-9) | 30 | Iz svake pojedinačno | 3 (20% od pojedinog kolokvija) | Ljetni ispitni rok  (dva termina ispita tijekom lipanj/srpanj 2018.) [[10]](#footnote-10) | | Pismeni ispit | IZBORNE AKTIVNOSTI |
| Kumulativno | 15 (50% kumulativno od oba kolokvija) |
| PR  (dvije kontrolne zadaće) [[11]](#footnote-11) | 50 | Iz svake pojedinačno | 5 (20% od pojedinog kolokvija) | Ljetni ispitni rok  (dva termina ispita tijekom lipanj/srpanj 2018.) [[12]](#footnote-12) | | Usmeni ispit |
| Kumulativno | 25 (50% kumulativno od oba kolokvija) |
| Pismeni ispit [[13]](#footnote-13) | 30 | 15 (50%) | | Tekući ispitni rok  (vrijedi dva termina) [[14]](#footnote-14) | | Pismeni ispit u idućem terminu | UVJETNE AKTIVNOSTI |
| Usmeni ispit [[15]](#footnote-15) | 50 | 25 (50%) | | Tekući ispitni rok | | Pismeni ispit u idućem terminu |

1. Studenti koji tijekom akademske godine ne polože kolegij imaju pravo položiti kolegij samo na osnovu bodova pismenog i usmenog ispita, ali pošto u tom slučaju nemaju bodove prisustva (0-2) i LV (9-18bodova) ocjena im se smanjuje. [↑](#footnote-ref-1)
2. Ako student želi ponovno polagati kolokvije predavanja i AV mora onda i ponavljati prisustvo nastavi! [↑](#footnote-ref-2)
3. Za vrijeme navedenog trajanja se smatra da je aktivnost uspješno položena. [↑](#footnote-ref-3)
4. Za vrijeme navedenog trajanja se računaju bodovi ostvareni iz aktivnosti , odnosno nakon isteka navedenog trajanja se bodovi izjednačavaju sa nulom, ali se aktivnost i dalje smatra uspješno položenom sve dok ne istekne vrijeme „trajanja uspješno položene aktivnosti“ [↑](#footnote-ref-4)
5. Navedeni prag prisustva nastavi je ujedno i uvjet koji student mora ispuniti da bi ostvario pravo na potpis nositelja kolegija u indeks na kraju semestra. Pri tome je prisustvo LV obavezno 100% (15sati) dok se prisustvo nastavi AV i PRED kumulativno sumira (70% od 45+30+15 => 63 sati obaveznog prisustva nastavi predavanja i AV kumulativno). **Za PR, i isto tako AV, nastavnik ne može tražiti više od 70% nazočnosti po pojedinačnim ovim oblicima nastave.** [↑](#footnote-ref-5)
6. U slučaju opravdanog izostanka s nastave, nastavnik studentu može odobriti nadoknadu: PR i AV (moguće do 50% sati) u obliku veće angažiranosti na nekoj od ostalih aktivnosti ili na nekoj dodatnoj aktivnosti, za LV i KV (moguće do 30% vježbi) kako je opisano pod fusnotom „h“. [↑](#footnote-ref-6)
7. **Laboratorijske vježbe su obavezni dio nastave** koji student mora odraditi u 100% prisustva (**priprema** za svaku vježbu, **rad u laboratoriju** –voditelj vježbe procjenjuje aktivnost studenta na vježbi, **analiza** - izvještaj za svaku vježbu). Nenapisana/nepopunjena priprema se smatra jednakom neopravdanom izostanku s vježbi, tj. student nema pravo prisustvovati vježbi, te taj izostanak može nadoknaditi tek sljedeće ak. godine – odnosno mora ponavljati kompletne vježbe. Neuspješna provjera znanja iz priprema, odnosno netočno popunjena/napisana priprema smatra se jednakom opravdanom izostanku s vježbi, tj. student nema pravo prisustvovati vježbi, ali je može nadoknaditi u terminu nadoknade. [↑](#footnote-ref-7)
8. Student može uz opravdani razlog izostanka napraviti nadoknadu maksimalno dvije LV u terminu koji odredi voditelj vježbi [↑](#footnote-ref-8)
9. Student tijekom semestra u zadanim terminima ima mogućnost polaganja kolokvija AV na kojem student rješava numerički zadatke iz gradiva obrađenog na AV. Svaki od kolokvija se boduje sa maksimalno 15 bodova i nužno je da student iz svakog prikupi minimalno po 3 bodova (20 % od 15). Međutim u ukupnom zbroju bodova za polaganje ove aktivnosti student treba prikupiti minimalno 15 bodova (50% od maksimalnih 30 bodova). Ako studenti nije kolokvirao AV mora polagati pismeni ispit (kolokviranje AV je izborna aktivnost koju student ne mora nužno odraditi). [↑](#footnote-ref-9)
10. Uspješno položena aktivnost (položen kolokvij AV) - studentu se priznaju bodovi samo tijekom zimskog ispitnog roka (dva termina) ako ih ne iskoristi (ne položi kolegij) onda mora bodove ostvariti polaganjem pismenog ispita. [↑](#footnote-ref-10)
11. Student tijekom semestra u zadanim terminima ima mogućnost polaganja kolokvija PRED na kojem student mora znati odgovoriti na teorijske zadatke iz gradiva obrađenog na predavanjima. Svaki od kolokvija se boduje sa maksimalno 25 bodova i nužno je da student iz svakog prikupi minimalno po 5 bodova (20 % od 25). Međutim u ukupnom zbroju bodova za polaganje ove aktivnosti student treba prikupiti minimalno 25 bodova (50% od maksimalnih 50 bodova). Ako studenti nije kolokvirao PRED mora polagati usmeni ispit (kolokviranje AV je izborna aktivnost koju student ne mora nužno odraditi). [↑](#footnote-ref-11)
12. Uspješno položena aktivnost (položen kolokvij AV) - studentu se priznaju bodovi samo tijekom ljetnog ispitnog roka (dva termina) ako ih ne iskoristi (ne položi kolegij) onda mora bodove ostvariti polaganjem pismenog ispita. [↑](#footnote-ref-12)
13. Pismeni ispit nije aktivnost tijekom semestra, nego je nadoknada za nepoložene kolokvije AV. Student može pristupiti pismenom ispitu jedino ako je uspješno položio obavezne aktivnosti. Nositelj predmeta na početku ak. godine definira je li pismeni ispit eliminacijski, tj. smije li student pristupiti usmenom dijelu ispita i ako nije uspješno položio pismeni ispit. **Za kolegij OET 2 pismeni je ispit eliminacijski.** Ako student ispit polaže pred ispitnim povjerenstvom (8. izlazak ili prigovor na ocjenu), povjerenstvo pregledava pismeni ispit koji ne mora biti eliminacijski, ali se od studenta u svakom slučaju očekuje i da na usmenoj provjeri znanja pokaže i znanje koje je bilo potrebno za uspješno polaganje pismenog dijela ispita. [↑](#footnote-ref-13)
14. Položen pismeni ispit tijekom prvog termina vrijedi za dva usmena ispita istog ispitnog roka. Za idući ispitni rok student mora ponovno polagati pismeni ispit. [↑](#footnote-ref-14)
15. Usmeni ispit nije aktivnost tijekom semestra, nego je nadoknada za nepoložene kolokvije predavanja. Student može pristupiti usmenom ispitu jedino ako je uspješno položio obavezne aktivnosti i pismeni ispit (ako nije oslobođen pismenog ispita putem kolokvija AV-a). [↑](#footnote-ref-15)